نبیلہ التونسی

نبیلہ التونسی (پیدائش 1959ء) (عربی : نبيلة التونسي) سعودی آرامکو کی چیف انجینئر تھیں۔

ابتدائی زندگی اور تعلیم 
سعودی جنرل کی بیٹی التونسی ریاض میں پلی بڑھی تھیں۔ جب وہ 12 سال کی تھیں تو ان کا خاندان اسپین چلا گیا جہاں ان کے والد میڈرڈ میں سعودی سفارت خانے میں ملٹری اتاشی بن گئے۔ اسپین میں رہتے ہوئے، انھوں نے ہسپانوی-امریکی اسکول میں تعلیم حاصل کی اور شام کو عربی سیکھی۔ 15 سال کی عمر میں، وہ واپس آئیں اور ریاض میں ہائی اسکول مکمل کیا۔ لیکن 17 سال کی عمر میں، وہ لیوس اینڈ کلارک کالج میں الیکٹریکل انجینئری کی تعلیم حاصل کرنے کے لیے پورٹ لینڈ، اوریگن چلی گئیں، جہان ان کے والدین رہتے تھے اور ان کا بھائی بھی زیر تعلیم تھا۔ التونسی کو کمپیوٹر کے ساتھ دل چسپی اس وقت پڑی جب وہ انگریزی کے مطلوبہ امتحان کی تیاری کر رہی تھیں۔ 

1980ء تک انھوں نے پورٹ لینڈ یونیورسٹی سے الیکٹریکل اور کمپیوٹر انجینئری میں بیچلر اور اوریگون اسٹیٹ یونیورسٹی سے کمپیوٹر انجینئری میں ماسٹرز کر لیا تھا۔

التونسی نےدو دہائیاں قبل کمپیوٹر انجینئری میں ماسٹرز پروگرام کے لیے مسترد کیے جانے کے بعد 2007ء میں اسٹینفورڈ کا ایگزیکٹو بزنس پروگرام بھی مکمل کیا۔

عملی زندگی 
ان کے چچا، سعودی وزیر تیل کے دوست، نے انہیں ہیوسٹن میں سعودی آرامکو،  میں درخواست دینے کی ترغیب دی۔ التونسی نے سب سے پہلے ٹیک انڈسٹری میں مائیکروسافٹ، اور پی جی اینڈ ای سمیت مختلف عہدوں کے لیے تلاش اور درخواست دی تھی۔ یہاں تک کہ انھوں نے 1982ء میں کمپیوٹر سسٹم انجینئر کے طور پر کمپنی میں شمولیت سے قبل Apple Inc. میں ملازمت سے انکار کر دیا۔ 1984ء میں وہ انجینئری اور پروجیکٹ مینجمنٹ ڈویژن میں چلی گئیں۔ 1996ء میں انھوں نے آئی ٹی سہولیات اور برقی نیٹ ورکس کے لیے کمپنی کے پلاننگ ڈیپارٹمنٹ کی قیادت کی۔

امتیازات 
2010ء میں اوریگون اسٹیٹ یونیورسٹی نے انہیں اپنی اکیڈمی آف ڈسٹنگوئشڈ انجینئرز کی رکنیت سے نوازا۔

2014ء میں فوربس مڈل ایسٹ نے انہیں ایگزیکٹو مینجمنٹ میں 200 سب سے طاقتور عرب خواتین کی فہرست میں # 4 پر درج کیا۔

حوالہ جات 

کاروبار میں سعودی خواتین
بقید حیات شخصیات
سال پیدائش غیر یقینی
الیکٹریکل انجینئر
1959ء کی پیدائشیں
اکیسویں صدی کی خواتین انجینئر
بیسویں صدی کی خواتین انجینئر
سعودی شخصیات کے نامکمل مضامین